לאסלו פלאשטי

לאסלו פלאשטי, במקור סילאג'י (זוננפלד), בהונגרית: Palásti László; בודפשט, 3 באפריל 1903<ref></ref> – בודפשט, 15 בספטמבר 1979) היה סופר, עיתונאי יהודי-הונגרי. הוא כתב עשרות רומנים. שם העט שלו כסופר היה לעיתים קרובות: Lessly Pallas.

== קורות חייו ==
=== עד מלחמת העולם השנייה ===
לאסלו זוננפלד נולד במשפחה יהודית כבנם של של מיקשה סילאג'י (זוננפלד) (1869–1930)<ref></ref> גובה כספים, סוכן מסחרי ושל גיזלה פטיאן (1874–1947).<ref></ref> הוריו התגרשו. מ-1920 הצטרף לאסלו לעיתון "תיאטרון ואופנה" (Színház és Divat) כעוזר עורך. בין השנים 1922–1924 עבד במדורי התיאטרון של העיתונים "עולם" (Világ) ו"העיתון של פשט" (Pesti Hírlap). בין השנים 1929 לבין 1933 היה הכתב של "אשטי הירלפ" (Esti Hírlap), הוא היה גם הכתבה של "חיי התיאטרון" (Színházi Élet) ו"הספורט הלאומי" (Nemzeti Sport) בברלין עד עליית היטלר לשלטון. ב-1931 הקים בבירת גרמניה את העיתון "הרץ של ברלין" (Berlini Futár) עבור ההונגרים שהתגוררו שם. במהלך שנותיו בברלין ראיין בין היתר את אלברט איינשטיין, תומאס מאן ופרנץ להאר. ב-1933, לאחר עליית היטלר לשלטון חזר להונגריה והפך לעובד בכתבי העת בורשסם ינקו ו"שוויון" (Egyenlőség). כתוצאה מהחוקים היהודיים איבד את משרתו כעורך, אך המשיך בפעילות הכתיבה שלו ועבד גם בצורה בלתי חוקית עבור עיתון הבורסה של בודפשט.

=== במלחמת העולם השנייה ===
במהלך מלחמת העולם השנייה נלקח למחנות שירות העבודה מספר פעמים (עבודות כפייה לגברים יהודים עבור הצבא ההונגרי). ב-17 במאי 1944 נלקח שוב בעיר ואץ לשירות עבודה למשך שלושה חודשים, אך כעבור מספר ימים הועמס עם עמיתיו על קרונות משא ונלקח למחנה ריכוז בור בסרביה, שם הוטלה עליו להשתתף בעבודת בניית מסילות ברזל. בספטמבר 1944, כשהחיילים הסובייטים התקרבו למחנה, הוא וחבריו נשלחו ברגל בחזרה מסרביה להונגריה. בחודש שלאחר מכן הגיעה צעדת האסירים בשרות עבודה לצ'רבנקה, שם מתו מאות מהם. לאחר מכן צעדו השורדים לעיר באיה, משם הצליח לברוח לבודפשט. הוא נעצר בבירה ונלקח לאכסניית מיראבל בגבעת השוואבים, בפיקוח הגסטפו ומשטרת ביטחון המדינה ההונגרית (Állambiztonsági Rendészet), גם משם הצליח לברוח בדרך נס.<ref></ref> הוא שוחרר ב-18 בינואר 1945 ברחוב להל (Lehel), שם הסתתר, על ידי הצבא האדום שהשלים את כיבוש פשט (הצד המזרחי של בודפשט).

=== אחרי מלחמת העולם השנייה ===
שלושה ימים לאחר מכן פורסם כבר מאמרו הראשון בעיתון "חירות" (Szabadság) שלימים הפך לבעל טור שלו. במקביל, עבד גם כראש טור בית המשפט של "המשקיף בתמונות" (Képes Figyelő). באביב 1945 השתתף בהקמת השבועון ההונגרי הסאטירי לודאש מתי שהפך למפורסם ביותר (וגם אפרים קישון היה בין כתביו), שם עבד כעובד חיצוני עד 1951 ולאחר מכן כבעל טור עד לפרישתו לגמלאות ב-1965. עד מותו היה חבר מערכת של כתב העת של הקהילה היהודית של בודפשט "אוי אלט" (Új Élet), שם כתב על נושאים שנגעו ליהדות.

אשתו הייתה וילמה פלקו (1902–1959),<ref></ref> לה נישא ב-27 באוגוסט 1933 בבודפשט.<ref></ref> נולדה להם בת.

פלאשטי הובא למנוחות בבית הקברות היהודי של אובודה. צוות המערכת של לודאש מתי, כמו גם רבים מעמיתיו וחבריו, השתתפו בהלווייתו.<ref></ref>

== כתביו העיקריים ==
* לאסלו פלאשטי–פרידייש ארנאי: אירופוליס. רומן מהעתיד הקרוב ; לגראדי, בודפשט, 1928
* מדריך לברלין ; ברלין, 1931 (Verfass, Berlin, 1931)
* הקומה הרביעית (1933)
* מי שרודף את עצמו. רומן ; Hellas Ny., בודפשט, 1935 (קשת בענן)
* לאט עם הגופה. רומן ; Hellas Ny., בודפשט, 1935 (קשת בענן)
* אי המשוגעים. רומן ; Hellas Ny., בודפשט, 1935 (קשת בענן)
* לסלי פאלאס: מי רודף אחרי רוצחו. רומן פשע ; Hellas Ny., בודפשט, 1935 (קשת בענן)
* הרוצח חוקר. רומן ; Hellas Ny., בודפשט, 1936 (קשת בענן)
* רצח ב-3 מערכות. רומן ; Hellas Ny., בודפשט, 1936 (קשת בענן)
* במקום שכולם חשודים. רומן ; Hellas Ny., Bp., 1936 (קשת בענן)
* הנוסעים הגנובים. רומן ; Hellas Ny., בודפשט, 1936 (קשת בענן)
* האסיר מספר 1903. רומן ; Hellas Ny., בודפשט, 1936 (קשת בענן)
* רצח בחדר ניתוח. רומן ; Hellas Ny., בודפשט, 1937 (קשת בענן)
* אליבי קטלני. רומן ; מחברים, בודפשט, 1939
* חייבים להאמין! אנתולוגיה של סופרים הונגרים יהודים. סיפורים קצרים, מערכונים, שירים ; באים ביחד. לאסלו פלאשטי, לאסלו גמרי, מבוא זולטאן קלאר אנדרה שוש; באן, בודפשט, 1939
* המניין הוא 212 עובדים. רומן עליז על חיי אנשי החנית הסודנים ; מחברים, בודפשט, 1941
* יוז'ף סגי–לאסלו פלאשטי: המשחק שנפסק באמצע ; Kis Ny., בודפשט, 1942
* עיר הקריירה ; דפוס מרקוס, בודפשט, 1943
* מקבצן למלך. נובלות ; ראדו ני., בודפשט, 1943
* הרומן של דרך המוות בבור ; ארון גאבור, בודפשט, 1945
* לאסלו פלאשטי– אדוריאן שטלה : בואו נצחק על היטלר ואנשיו. אוסף של בדיחות אנטי-פשיסטיות ; מולר, בודפשט, 1945
* בית הספר לחיוכים. הומוריסטי; ספרותי, בודפשט, 1964
* לאסלו פלאשטי–באלאז' פירי-באלאז': היום גם אנחנו קודחים ; הוצאת קושוט, בודפשט, 1969
* הרפסודיה של ברלין; ספרותי, בודפשט, 1970
* מסביב לכדור הארץ עם 80 יומנים ; טאנצ'יץ', בודפשט, 1970 (הרפתקאות מסע)

== לקריאה נוספת ==
* Adatai a Petőfi Irodalmi Múzeum katalógusában ([https://opac-nevter.pim.hu/en/record/-/record/PIM66926 נתוניו] במאגרי המוזיאון הספרותי פטפי)
* Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ([https://mek.oszk.hu/00300/00355/html/ABC11587/11646.htm לקסיקון ביוגרפי הונגר]י. עורכת ראשית אגנש קניירש)
* Magyar irodalmi lexikon I–III. Főszerk. Benedek Marcell. Budapest: Akadémiai. 1963–1965. (לקסיקון ספרותי הונגרי)
* (לזכרו של לאסלו פלאשטי. אוי אלט (הונגריה) גיליון 38 (7)
* לאסלו פלאשטי (2016) "גילוייה של יצירה נשכחת". הרומן של דרך המוות של בור.

== קישורים חיצוניים ==
* [https://www.arcanum.com/hu/online-kiadvanyok/Lexikonok-magyar-eletrajzi-lexikon-7428D/p-77238/palasti-laszlo-77273/ לאסלו פלאשטי] באתר Arcanum
* [https://palasti-iskola.webnode.hu/ האתר של בית הספר וגן ילדים על שמו]
* [https://www.lira.hu/hu/szerzo/palasti-laszlo כעשרה מספריו באתר lira.hu]
* [https://bookline.hu/szerzo/palasti-laszlo/90745?page=1 כעשרים מספריו באתר bookline]
* לאסלו פלאשטי באתר IMDb
* [https://collections.ushmm.org/search/catalog/bib216032 הרומן של דרך המוות בבור] (A bori halálút regénye) באתר מוזיאון ארצות הברית לזכר השואה

== הערות שוליים ==

קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:עורכי עיתונים יהודים הונגרים
קטגוריה:בודפשט: אישים
קטגוריה:אישים במחנות שרות העבודה (הונגריה)
קטגוריה:ניצולי השואה
קטגוריה:יהדות בודפשט
קטגוריה:הונגרים שנולדו ב-1903
קטגוריה:הונגרים שנפטרו ב-1979